Ministru kabineta noteikumu projekta

# **„Par Ministru kabineta 2006.gada 19.decembra noteikumu Nr.1015 „Noteikumi par valsts aģentūras „Latvijas Nacionālais metroloģijas centrs” sniegto publisko maksas pakalpojumu cenrādi” atzīšanu par spēku zaudējušiem”**

# sākotnējās ietekmes novērtējuma ziņojums (anotācija)

|  |
| --- |
|  **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts „Par Ministru kabineta 2006.gada 19.decembra noteikumu Nr.1015 „Noteikumi par valsts aģentūras „Latvijas Nacionālais metroloģijas centrs” sniegto publisko maksas pakalpojumu cenrādi” atzīšanu par spēku zaudējušiem” (turpmāk – noteikumu projekts) ir izstrādāts saskaņā ar Likuma par budžetu un finanšu vadību 5.panta devīto daļu.Ministru kabineta noteikumu projekts izstrādāts, lai izpildītu Koncepcijas par normatīvo aktu sakārtošanu saistībā ar eiro ieviešanu Latvijā (Ministru kabineta 2012.gada 27.jūnija rīkojums Nr.282) paredzēto īstenošanas pasākumu pārejai uz eiro valūtu.Saskaņā ar Ministru kabineta 2013.gada 22.janvāra protokollēmuma Nr.5 26.§ (Informatīvais ziņojums „Par laika periodā no 2012.gada 1.augusta līdz 2012.gada 31.decembrim paveiktajiem un nākamajā atskaites periodā plānotajiem uzdevumiem Eiropas vienotās valūtas ieviešanai Latvijā”) 2.punktu tika aktualizēts Koncepcijas 3.pielikums, nosakot Ekonomikas ministrijai uzdevumu izstrādāt Ministru kabineta noteikumu projektu „Par Ministru kabineta 2006.gada 19.decembra noteikumu Nr.1015 „Noteikumi par valsts aģentūras „Latvijas Nacionālais metroloģijas centrs” sniegto publisko maksas pakalpojumu cenrādi” atzīšanu par spēku zaudējušiem””. |
|  2. |  Pašreizējā situācija un problēmas | Nacionālās metroloģijas institūcijas – Metroloģijas biroja (turpmāk – MB) pakalpojumu cenrādi pašreizējā juridiskā statusā, saskaņā ar MB darbību reglamentējošiem normatīviem aktiem, apstiprina sabiedrības ar ierobežotu atbildību Standartizācijas, akreditācijas un metroloģijas centrs” (turpmāk – SIA SAMC) valde.Ministru kabineta 2006.gada 19.decembra noteikumi Nr.1015 „Noteikumi par valsts aģentūras „Latvijas Nacionālais metroloģijas centrs” sniegto publisko maksas pakalpojumu cenrādi” (turpmāk – noteikumi Nr.1015) noteica nacionālās metroloģijas institūcijas kā valsts aģentūras „Latvijas Nacionālais metroloģijas centrs” sniegto publisko maksas pakalpojumu cenrādi.Noteikumi Nr.1015 faktiski nav spēkā un līdz ar to ir zaudējuši aktualitāti ar 2009.gada 1.janvāri, kopš izpildīts 2008.gada 7.oktobra Ministru kabineta rīkojums Nr.591„Par valsts aģentūras „Latvijas Nacionālais akreditācijas birojs” reorganizāciju”, nosakot MB funkciju nodošanu Metroloģijas un akreditācijas valsts aģentūrai (turpmāk – MAVA).Saskaņā ar 2009.gada 29.maija Ministru kabineta rīkojumu Nr.351 „Par Metroloģijas un akreditācijas valsts aģentūras likvidāciju un tās funkciju nodošanu SIA „Latvijas standarts””, ar 2009.gada 1.jūliju MB funkcijas un uzdevumus veic SIA SAMC struktūrvienība, MB. Kopš 2009.gada 1.jūlija Latvijas Nacionālā metroloģijas institūcija – MB ir valsts SIA SAMC struktūrvienība un ņemot vērā MB juridiskā statusa maiņu, kopš 2009.gada 1.jūliju attiecībā uz MB vairs nepiemēro valsts aģentūru darbību reglamentējošās normas.MB darbības principus nosaka likums „Par mērījumu vienotību”, no likuma izrietošie Ministru kabineta noteikumi un starptautiskie metroloģijas jomu reglamentējošie normatīvie akti, kā arī pakārtoti ir saistoši komercdarbību reglamentējošie likumi un normatīvie akti, kas nosaka arī t.sk. valsts SIA komercdarbības principus.MB regulāri izvērtē pakalpojumu cenas metroloģijas jomā, konsultējas ar Latvijas Nacionālo metroloģijas padomi, kurā darbam ir deleģēti nevalstisko institūciju, kā arī ar metroloģijas jomu saistīto ministriju pārstāvji, kam tādā vaidā ir iespēja ietekmēt metroloģijas sistēmas darbību, t.sk. metroloģijas pakalpojumu cenu politiku. Ņemot vērā nacionālās metroloģijas institūcijas–MB darbību reglamentējošos normatīvos aktus, pašreizējā juridiskā statusā, MB sniegto pakalpojumu, metroloģijas jomā cenrādi apstiprina SIA SAMC valde.Ministru kabinetam ietekmēt metroloģijas politikas kopējo attīstību ir iespējams ņemot vērā, ka SIA SAMC 100% kapitāla daļu turētājs ir Ekonomikas ministrija.  |
|  3. |  Saistītie politikas ietekmes novērtējumi un pētījumi |  Nav. |
|  4. |  Tiesiskā regulējuma mērķis un būtība | Saskaņot normatīvo aktu prasības, novēršot neatbilstības. Atzīt par spēku zaudējušus noteikumus Nr.1015.  |
|  5. |  Projekta izstrādē iesaistītās institūcijas | Nav. |
|  6. |  Iemesli, kādēļ netika nodrošināta sabiedrības līdzdalība | Noteikumu projekts šo jomu neskar. |
|  7. |  Cita informācija | Saskaņā ar Ministru kabineta 2012.gada 4.jūnija rīkojumu Nr.246 apstiprināto Valsts kapitāla daļu pārvaldības koncepciju un ar Ministru kabineta 2012.gada 4.jūnija rīkojumu Nr.245 apstiprināto Publisko personu komercdarbības koncepciju, kā arī ņemot vērā 2013.gada 11.jūnija Ministru kabineta sēdē atbalstīto informatīvo ziņojumu „Par valsts līdzdalības kapitālsabiedrībās izvērtēšanu un ar Ministru prezidenta 2012.gada 19.jūnija rīkojumu Nr.233 izveidotās darba grupas priekšlikumiem turpmākai rīcībai” tiek plānota SIA SAMC restrukturizācija par valsts aģentūru. Līdz ar to MB cenas turpmāk tiks noteiktas atbilstoši Publisko aģentūru likumam saskaņā ar kuru aģentūras sniegto maksas pakalpojumu izcenojumus nosaka Ministru kabinets.  |

*Anotācijas II, III, IV un V sadaļa – noteikumu projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Noteikumu projekta izpildi nodrošina Ekonomikas ministrija.  |
|  2. | Projekta izpildes ietekme uz pārvaldes funkcijām | Noteikumu projekts neparedz pārvaldes funkciju paplašināšanu. |
|  3. | Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekts neparedz jaunu pārvaldes institūciju izveidi. |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija |  Noteikumu projekts šo jomu neskar.  |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija |  Noteikumu projekts šo jomu neskar. |
|  6. | Cita informācija |  Nav. |

Ekonomikas ministrs D.Pavļuts

Vīza: Valsts sekretārs J.Pūce

04.09.2013. 16:42

744

Skribnovska

67013051, Elita.Skribnovska@em.gov.lv